Samalamig

Angsamalamig, na tinatawag dingpalamig, ay tumutukoy sa mga samu't saring inumin saPilipinasna matamis at pinalamig. Kadalasan may mgamalagulamangsangkap ito at may iba't ibang lasa. Ibinebenta ito ng mga tindero sa kalye bilang pampalamig. Kabilang sa mga sangkap nito anggulaman,sago,kaong,sagong itim,nata de coco, atbuko(katulad ngmakapuno). Ginagamit din ang mga iningles na pangalan sa pagtukoy rito:pearl coolersopearl and jelly coolers.
Maaari ring tumukoy ang samalamig sa mga pinalamig nakatas ng prutas(na may kasamang tipak-tipak ng prutas),tsokolate, at kape, may gulaman man o wala, na ibinebenta rin ng mga tindero ng samalamig.
Ang pangalang "samalamig" ay kombinasyon ng mga salitangsaatmalamig.Maaaring nagmula ang "sa malamig" sa mga sigaw ng mga tinderong naghihikayat sa mga tao na bumili ng malamig na inumin sa kanila, i.e. "[Dito] sa malamig". Sa gayon, maaaring tumukoy ang "sa malamig" sa mga samu't saring inumin na nasa loob ng mga malalamig na lalagyan, i.e. ang katas ng buko ay "buko sa malamig" at ang sago't gulaman ay "sago't gulaman sa malamig", ngunit hindi na sinasabi ang buong pangalan. Tinatawag din itong palamig.
Hindi tumutukoy ang samalamig sa isang uri ng inumin lamang. Tumutukoy ito sa mga inuming ibinebenta nang malamig ng mga tindero sa kalye. Kaya masusumpungan ang iba't ibang lasa at uri nito. Kinaugaliang ibenta ito ng mga tindero sa kalye sa tag-init, ngunit makikita na rin ito sa mga restawran. Sa mga bersyon sa restawaran, madalas na pinapatungan ang inumin ng ginadgad na yelo.
Nakalista sa ibaba ang mga pinakakilalang uri ng samalamig. Subalit maaaring baguhin o modipikahin ang mga resipi; bahala ang magtitimpla. Walang set na resipi para sa samalamig. Ang karaniwang katangian ng ganitong inumin ay inihahain nang malamig, na may yelo. Nilalagyan din ang mga ito ng malahelatinang sangkap o mga tipak ng prutas.
Ang buko palamig aytubig ng niyogna pinalamig, na hinaluan ng mga pahabang piraso ng buko. Maaari itong patamisin o hindi. Minsan dinaragdagan din ito ng gatas.
Gaya ng ipinahihiwatig ng pangalan nito, tumutukoy ang buko pandan sa kombinasyon ng buko atpandan, mga karaniwang lasa sa lutuing Pilipino. Isa itong panghimagas na gawa sa kinayod na buko, dahon ng pandan, at iba't ibang gulaman na hinalo sa gata. Halos pareho ang inumin na bersyon, pero mas malabnaw at mas marami ang likido nito. Tulad ng panghimagas, mapusyaw na luntian ang kulay ng inuman na galing sa mga dahon ng pandan, at kinukulayan din ang mga gulaman nang ganitong kulay.
Ang kalamansi palamig, kilala rin bilang "limonada ng Pilipinas", ay katumbas nglimonadasa Pilipinas, na gawa sa katas ng pinigangkalamansi, pinatamis ng asukal o pulot-pukyutan, at pinapalamig. Maaari rin itong maging batayan para sa mga ibang uri ng samalamig kung daragdagan ito ng prutas. Bukod sa paggamit nito sa samalamig, karniwang iniinom ang katas ng kalamansi sa mga sambahayang Pilipino. Kapag mainit at hindi pinatamis, ipinangreremedyo ito sa bahay para sa pamamaga ng lalamunan o sipon. Maaari rin itong ihalo sasalabat.
Ang ensaladang buko palamig obuko salad drinkay halos kapareho ngensaladang prutasng Pilipinas, na inihahanda na may tipak ng prutas, gulaman, at kinayod na buko sa kondensada. Ang pagkakaiba lamang nito ay mas maraming idinagdag na tubig at kondensada sa inumin.
Kung minsan ang ginumis ay itinuturing na uri nghalo-halodahil panghimagas ito na gawa sa ginadgad na yelo. Sinasahugan ito ngsago,pinipig, mga samu't saring gulaman, at gata sa ginadgad na yelo. Kagaya ng halo-halo, maraming klase nito. Nanggaling ito sa mgalahing Hiligaynon.
Ang melon sa malamig, na tinatawag dingmelon chiller,melon cooler, o kahitmelon juiceminsan, ay sa paano man, mga piraso ngmelonna hinalo lang sa asukal at tubig. Sa mga ibang resipi, tinitimplahan ito ngebaporadaokondensada. Subalit kung may hinalong gatas, dapat inumin ito agad-agad, dahil sinisira ng mgaproteolytic enzymesa melon ang mga protina ng gatas, at papait ang inumin kung naiwanan.
Ang sago at gulaman, na pinaiikli sa "sago't gulaman" o kahit "gulaman" lang, ay ang pinakakaraniwang uri ng samalamig. Tumutukoy ang pangalan sa mga pangunahing sangkap ng inumin,sagoatgulaman(agar). Pinapalasa ito ngmaskabado(opulang asukal), atdahon ng pandan. Maaari ring palitan ang pandan ng ekstrakto ngbaynilyaosaging. Karaniwang pinapalitan din ang sago ngsagong itim.
Ang minatamis na mais palamig ay kahawig ngmais con hielo, ngunit wala itong ginadgad na yelo. Gawa ito sa mga butil ng mais na hinalo sa gatas na may gulaman.